*Benedek Elek Általános Iskola, Hegyközcsatár, Románia*

Demeter Ignác Szitakötő folyóirat 42.

**A sasnyúl problémái**

(Mozgásos feladatlap)

Bemelegítő gyakorlat: Ki milyen állat szeretne lenni és miért? Mi tudsz kedvenc állatodról: színe, méretei, tápláléka, lakóhelye, hangja, mozgása. Ez a sor tetszés szerint bővíthető vagy szűkíthető.

1. A sasnyúl leírásának közös elkészítése a megadott szempontok szerint a szöveg elolvasása után:

* neve
* kinézete
* tulajdonságai/jellemzői
* mozgása
* beszéde

2. Alkossunk a megadott példára képzelt/kitalált állatokat! A hármas csoportba osztott gyerekek 15 percet kapnak az állat kitalálására, majd még öt percben megtervezhetik a bemutatót. A bemutatók megtartása. Minden csapattag szerepeljen.

3. Az eddigiek alapján mindenki kiválaszt egy másik csoport által bemutatott állatot, és azt mozgással, hanggal együtt előadják a lehető legélethűbben, hogy könnyen felismerhető legyen. Az állat eredeti kitalálói pedig három kérdést (azaz minden csapattaghoz egyet) intéznek hozzájuk az állatról. Ha minden kérdésre helyesen feleltek, jutalmat kapnak.

4. A hátralevő időben minden csapat közösen lerajzolja a saját állatát, amelyet kiállítanak az osztályban. A rajz mellé az állatról szóló többi információ is odakerülhet.

Példa kitalált állatra:

* neve: róka + kakadu = rókakadu
* kinézete: vörös bundás róka fehér szárnyakkal és karmos lábbal
* tulajdonságai/jellemzői: párban vagy kis csoportban él a fákon. Meglehetősen félénk faj. Tápláléka magvakból, gyümölcsökből, diófélékből áll, de nem veti meg az egereket, pockokat és más rágcsálókat sem.
* mozgása: szalad és repül. Röpte aktív szárnycsapásokból és siklórepülésekből áll, akrobatikus, ha kell hátrafelé is repül.
* beszéde: mézesmázas, főleg a zsákmányállatokkal. Időnként éleset rikolt.